జీఎస్‌ఎల్‌వి-D2 ఉపగ్రహ వాహకనౌక
జీఎల్ఎస్‌వి–D2 ఉపగ్రహ ప్రయోగవాహకం, అంతరిక్షంలో భూసమస్థితిలో ఉపగ్రహాన్నిప్రవేశపెట్టగల సామర్ధ్యం కలిగిన వాహకనౌక. భూ సమస్థితి ఉపగ్రహ ప్రయోగవాహకాల నిర్మాణ పరంపరలో నిర్మించిన రెండవ ఉపగ్రహ వాహకనౌక, జీఎల్ఎస్‌వి–D2. జీఎస్ఎల్‌వి-D రకానికి చెందిన మొదటి పరీక్షవాహనం జీఎస్ఎల్‌వి-D1 తో 2001 ఏప్రిల్ 18 న చేసిన ప్రయోగం విజయవంత మయింది. ఈ ఉపగ్రహ వాహకనౌక ద్వారా 1,540 కిలోల బరువుఉన్న ప్రయోగాత్మక ఉపగ్రహం జీశాట్-1ని భూసమస్థితి (Geo-synchronous) బదిలీ కక్ష్యలో (GTO) ప్రవేశపెట్టారు. జీఎస్ఎల్‌వి శ్రేణిలో అభివృద్ధి పరచబడిన రెండవ ప్రయోగాత్మక ఉపగ్రహ ప్రయోగ వాహనం GSLV-D2. ఇది 2000 కిలోల బరువు ఉన్న ఉపగ్రహాన్ని భూఅనువర్తిత/భూసమస్థితి బదిలీకక్ష్యలో ప్రవేశపెట్టగల సామర్ద్యంకలిగి ఉంది. ఈ ఉపగ్రహ ప్రయోగ వాహకనౌక ద్వారా 2003 మే 8 న 1800 కిలోల బరువున్నGSAT-2 సమాచార ఉపగ్రహాన్ని భూఅనువర్తిత/భూసమస్థితి బదిలీకక్ష్యలో 180 కిలోమీటర్ల పెరిజీ (భూమికి దగ్గరి బిందువు) 36,000 కిలోమీటర్ల అపొజీ (భూమికి ఎక్కువ దూరబిందువు) లో పరిభ్రమణం చేసేలా ప్రవేశపెట్టారు. ఉపగ్రహ వాహనంలో అమర్చిన అదనపు ప్రత్యేకతలు
దీని మొత్తం పొడవు 49 మీటర్లు. ప్రయోగానికి ముందు వాహన బరువు (ఇంధనంతో సహా) 414 టన్నులు. ఉపగ్రహ వాహననౌక మూడు దశలలోని ఇంధన భారం 232. 34 టన్నులు. 
మొదటి దశ ఒక ఘన చోదక మోటారు (S139), నాలుగు ఘనచోదక స్ట్రాపాన్ మోటారు (L40H) లను కలిగి ఉంది. మొదటి దశ ఘనచోదక మోటారు (S139) పొడవు 20. 1 మీటర్లు, వ్యాసం 2. 8 మీటర్లు. ఈ దశ 138 టన్నుల హైడ్రాక్సిల్ టెర్మినేటేడ్ పాలిబ్యుటడైన్ (HTPB) ఘన చోదకాన్ని కలిగిఉన్నది. ఈ దశలో చోదకం ఏర్పరచు త్రోయుపీడనం (thrust)4736 కిలోన్యూటన్లు, చోదకం మండుసమయం 107 సెకన్లు. 
నాలుగుస్ట్రాపాన్ (L40) మోటారులలో ఒక్కొక్క దాని పొడవు 19. 70 మీటర్లు. వ్యాసం 2. 1 మీటర్లు. ఒక్కొక్క స్ట్రాపాన్ మోటారులో 42 టన్నుల ద్రవ హైపర్‌గోలిక్ (UH25) నైట్రోజన్‌ టెట్రాక్సైడ్ (NO) చోదకాలు నింపబడి ఉన్నాయి. ప్రతి స్ట్రాపాన్‌ మోటారు సెకండుకు 765 కిలోన్యూటనుల త్రోపుడును (thrust) కలిగిస్తూ 149 సెకన్లపాటు మండుతుంది.
జీశాట్-29
జీశాట్-29 ఉపగ్రహాన్ని భారతీయ అంతరిక్ష ప్రయోగ సంస్థ ఇస్రో రూపొందించింది.ఇస్రో అనగా ఇండియన్ స్పేస్ రిసెర్చి అర్గానైజెసన్.జీశాట్-29 ఇది ఒక సమాచార ఉపగ్రహం.ఉపగ్రహ ప్రధాన ద్యేయం మూలగ్రామాలలోని విలేజి రిసోర్స్ సెంటరులకు సమాచార వ్యవస్థను అందుబాటులోకి తీసుకురావడం.ఉపగ్రహంలో వున్న KU మరియు Ka పేలోడ్ పరికరాల వలన జమ్ము, కాశ్మీరు మరియు ఈశాన్య రాష్ట్రాలలో డిజిటల్ ఇండియా ప్రణాళిక కింద ఉపగ్రహ సమచార వ్యవస్త్బను అందుబాటులోకి వచ్చాయి.జీశాట్-29 ఉపగ్రహం ఇంతవరకు ఇస్రో భారత దేశం నుండి శ్రీహరికోట నుండి ప్రయోగించిన ఉపగ్రహల్లో బరువైనది. 
ఉపగ్రహంలో Ku,ka బ్యాండ్ లతో పాటు అదనంగా మరికొన్ని ప్రయోగత్మక పరొశోధక పరికరాలను అమర్చారు.
జీశాట్-29 ఉపగ్రహాన్ని బుధవారం,15తారికు నవంబరు నెల 2018 న ఆంధ్రప్రదేశ్ లోని నెల్లూరు జిల్లాలోని శ్రీహరికోటలో వున్న సతిస్ ధవన్ అంతరిక్ష కెంద్రం లోని రెండవ ప్రయోగ వేడికనుంది,జీఎస్‌ఎల్‌వి మార్క్3-D2 అనే వాహక నౌక ద్వారా ప్రయోగించారు.ఉపగ్రహన్ని భూమధ్యరేఖ ప్రాంతంలో భూస్థిర బదిలీ కక్ష్యలో ప్రవేశపెట్టారు..ఇంతకు ముందు ప్రయోగించిన ఉపగ్రహాలకన్న 3423 కిలోలున్న జీశాట్-29 బరువైన మొదటి ఉపగ్రహం.
జీశాట్-29 ఉపగ్రహాన్ని మొదట కక్ష్యలో ప్రవేశపెట్టినపుడు దాని కక్ష్య పెరిజీ 189 కిలో మీటర్లు,మరియు పెరిజీ 35897 కిలో మీటర్లు వుండెను .15 తారికు (గురువారం)భారతీత కాలమానం ప్రకారం08:34 గంటలకు ఉపగ్రహంలోని ల్యాం ఇంధన మోటర్లను 4875సెకన్లు మండించి ఉపగ్రహ కక్ష్యను 35745X7642 కిలో మీటఋలకు పెంచారు.అలాగే ఉపగ్రహ బ్రమణ కోభాన్ని 21.46 డిగ్రీలనుండి 8.9 డిగ్రీలకు మార్చాడు.ఈ స్థితిలో ఉపగ్రహ ప్రదక్షణ సమయం13 గంటలు.
ఉపగ్రహన్ని ప్రయోగించిన మూడోరోజు నవంబరు 16వ తేదిన బారతీయకాలమాన ప్రకారం 10:27 గంటలకు 4988 సెకన్లు ఉపగ్రహ ఇంజనులను మండించి ఉపగ్రహ కక్ష్యను 35,837(అపోజీ)X32,825(పెరిజీ)కిలోమీటర్లకు మార్చారు.అలాగే ఉపగ్రహ ఏటవాలు 0.31 డిగ్రీలు.ఉపగ్రహ ప్రదక్షణ సమయం 22.7 గంటలు.
17 నవంబరు 2018 న చివరి విడతగా 488 సెకన్ల పాటు ల్యాం ఇంజిన్లు మందించి ఉపగ్రహాన్ని 36వేల కిలో మీటర్లేత్తులో భూస్థిర కక్ష్యలో ఉపగ్రహన్ని స్థిరపరచారు.